wannaphong/clean_thaiwikipedia huggingface dataset:
# ผลงานวีดิทัศน์ของแบล็กพิงก์
นี่คือผลงานวีดิทัศน์ของเกิร์ลกรุปเกาหลีใต้ แบล็กพิงก์

มิวสิกวิดีโอ
 มิวสิกวิดีโอ ปี ผู้กำกับ ความยาว  "วิสเซิล"  2016   โช บ็อมจิน 3:51  "บูมบายาห์"  ซอ ฮย็อน-ซึง 4:04  "เพลย์อิงวิทไฟร์"  3:29  "สเตย์" ฮัน ซา-มิน 4:01  "แอสอิฟอิตส์ยัวร์ลาสต์"  2017 ซอ ฮย็อน-ซึง 3:37  "ตู-ดู ตู-ดู"  2018 3:36  "คิลดิสเลิฟ"  2019 3:14  "ฮาวยูไลก์แดต" 2020 3:04 "ไอศกรีม"  3:03 "เลิฟซิกเกิลส์" 3:22 "เรดีฟอร์เลิฟ" 2022  3:06 "พิงก์เวนอม" ซอ ฮย็อน-ซึง 3:14 "ชัตดาวน์" 3:00 "เดอะเกิลส์" 2023  2:44 

 ดีวีดีและบลูเรย์ 
 ชื่อ รายละเอียด ตำแหน่งสูงสุด ยอดขายญี่ปุ่น ดีวีดี บลูเรย์แบล็กพิงก์อะรีนาทัวร์ 2018 "สเปเชียลไฟนอลอินเคียวเซราโดมโอซากะ" ออกจำหน่าย: 22 มีนาคม 2019
 สังกัด: วายจีเอกซ์
 รูปแบบ: ดีวีดี บลูเรย์ ดิจิทัลดาวน์โหลด 9  17 ญี่ปุ่น: 6,549Blackpink Arena Tour 2018 "Special Final In Kyocera Dome Osaka" DVD Sales (4,014): Blackpink Arena Tour 2018 "Special Final In Kyocera Dome Osaka" Blu-ray Sales (2,535): แบล็กพิงก์ 2018 ทัวร์ 'อินยัวร์แอเรีย' โซล ออกจำหน่าย: 30 สิงหาคม 2019
 สังกัด: วายจีเอนเตอร์เทนเมนต์
 รูปแบบ: ดีวีดี ดิจิทัลดาวน์โหลด —  —แบล็กพิงก์ 2019–2020 เวิลด์ทัวร์อินยัวร์แอเรีย – โตเกียวโดม ออกจำหน่าย: 6 พฤษภาคม 2020
 สังกัด: ยูนิเวอร์แซลมิวสิก
 รูปแบบ: ดีวีดี บลูเรย์ ดิจิทัลดาวน์โหลด 1  1 
 ญี่ปุ่น: 15,101Blackpink 2019-2020 World Tour In Your Area-Tokyo Dome- DVD sales (9,786):Blackpink 2019-2020 World Tour In Your Area-Tokyo Dome- Blu-ray sales (5,315): แบล็กพิงก์ 2021 'เดอะโชว์' ไลฟ์ ออกจำหน่าย: 18 มิถุนายน 2021
 สังกัด: วายจีเอนเตอร์เทนเมนต์
 รูปแบบ: ดีวีดี ดิจิทัลดาวน์โหลด —  —

การเผยแพร่อื่น ๆ
 ชื่อ รายละเอียด ตำแหน่งสูงสุด ญี่ปุ่น ดีวีดีบลูเรย์แบล็กพิงก์ 2019เวลคัมมิงคอลเลกชัน ออกจำหน่าย: 24 กุมภาพันธ์ 2019
 สังกัด: วายจีเอนเตอร์เทนเมนต์
 รูปแบบ: ดีวีดี —  —แบล็กพิงก์เฮาส์ ออกจำหน่าย: 13 มีนาคม 2019 (ตอนที่ 1-6)
 สังกัด: วายจีเอนเตอร์เทนเมนต์, วายจีเอกซ์
 รูปแบบ: ดีวีดี บลูเรย์ 66  52 การออกจำหน่าย: 13 มีนาคม 2019 (ตอนที่ 7-12)
 สังกัด: วายจีเอนเตอร์เทนเมนต์, วายจีเอกซ์
 รูปแบบ: ดีวีดี บลูเรย์ 69  532019 แบล็กพิงก์ซัมเมอร์ไดอะรี [อินฮาวาย] การออกจำหน่าย: 9 กันยายน 2019
 สังกัด: วายจีเอนเตอร์เทนเมนต์
 รูปแบบ: ดีวีดี —  — แบล็กพิงก์ 2020เวลคัมมิงคอลเลกชัน		
 การออกจำหน่าย: 4 มีนาคม 2020
 สังกัด: วายจีเอนเตอร์เทนเมนต์
 รูปแบบ: ดีวีดี —  —2020 แบล็กพิงก์ซัมเมอร์ไดอะรี [อินโซล] การออกจำหน่าย: 31 สิงหาคม 2020
 สังกัด: วายจีเอนเตอร์เทนเมนต์
 รูปแบบ: ดีวีดี —  —แบล็กพิงก์ฟิฟท์แอนนิเวอร์ซารี [4+1] 2021 ซัมเมอร์ไดอะรี การออกจำหน่าย: 25 สิงหาคม 2021
 สังกัด: วายจีเอนเตอร์เทนเมนต์
 รูปแบบ: ดีวีดี, คิต —  —แบล็กพิงก์ 2022 เวลคัมมิงคอลเลกชัน 
 การออกจำหน่าย: 2 มีนาคม 2022
 สังกัด: วายจีเอนเตอร์เทนเมนต์
 รูปแบบ: ดิจิทัลโค้ดการ์ด —  — "—" หมายถึงการเผยแพร่ที่ไม่ได้จำหน่ายในประเทศนั้น ๆ หรือไม่ติดชาร์ต

ดูเพิ่ม
ผลงานเพลงของแบล็กพิงก์
# เรย์
เรย์ (Rey / Ray) หรือ เร (Rei) สามารถหมายถึง

 บุคคล 
 เรย์ มิสเตริโอ (Rey Mysterio)
 เรย์ แมคโดนัลด์ (Ray MacDonald)
 เรย์ ริซโซ (Ray Rizzo)
 เรย์ มิลแลนด์ (Ray Milland)
 เรย์ ชาลส์ (Ray Charles)
 เร ดัง (Rei Dan)
 เร อิงะระชิ (Rei Igarashi)
 เร ซากูมะ (Rei Sakuma)

 ตัวละครในบันเทิงคดี 
 เรย์ (สตาร์ วอร์ส) (Rey) - ตัวละครจากเรื่องสตาร์ วอร์ส
 เรย์ (Ray) - ตัวละครจากเรื่องมหัศจรรย์มนต์รักเจ้าชายกบ
 เรย์ (Ray) - ตัวละครจากเรื่องMSI นักสืบวิทย์ปิดคดีหลอน
 เร (ลามู ทรามวัยจากต่างดาว) (Rei) - ตัวละครจากเรื่องลามู ทรามวัยจากต่างดาว
 เรย์ (Rei / Lei) - ตัวละครจากเรื่องโปเกมอน
 เรย์ (Rei / Leii) - ตัวละครจากเรื่องฟาร์มาเกีย
 เรย์ ซา บาเรล (Rey Za Burrel) - ตัวละครจากเรื่องกันดั้มซี้ด
 เรย์ แสตนส์ (Ray Stantz) - ตัวละครจากเรื่องโกสต์บัสเตอร์
 เรย์ เคอร์ติส (Ray Curtis) - ตัวละครจากเรื่องยอดนักสืบจิ๋วโคนัน
 อามุโร่ เรย์ (Amuro Ray) - ตัวละครจากเรื่องโมบิลสูท กันดั้ม
 ฮิโนะ เร (Rei Hino) - ตัวละครจากเรื่องเซเลอร์มูน
 ฟุรุยะ เรย์ (Rei Furuya) - ตัวละครจากเรื่องยอดนักสืบจิ๋วโคนัน
 คน เรย์ (Rei Kon) - ตัวละครจากเรื่องเบย์เบลด ศึกลูกข่างสะท้านฟ้า
 ซาโอโตเมะ เรย์ (Rei Saotome) - ตัวละครจากเรื่องเกมกลคนอัจฉริยะ GX
 ชินเกทสึ เรย์ (Ray Shadows / Rei Shingetsu) - ตัวละครจากเรื่องยูกิโอ ZEXAL
 ซูซูยะ เรย์ (Rei Suzuya) - ตัวละครจากเรื่องโตเกียวกูล
 โทโดโรกิ เรย์ (Rei Todoroki) - ตัวละครจากเรื่องมายฮีโร่ อคาเดเมีย
 คาสึระ เรย์ (Rei Katsura) - ตัวละครจากเรื่องดิจิมอนยูนิเวิร์ส แอปพลิมอนสเตอร์ส
 ริวงาซากิ เรย์ (Rei Ryugazaki) - ตัวละครจากเรื่องชมรมว่ายน้ำอิวาโทบิ
 ซูซุมูระ เรย์ (Rei Suzumura) - ตัวละครจากเรื่องกาโร่ อัศวินหมาป่าทองคำ
 อายานามิ เรย์ (Rei Ayanami) - ตัวละครจากเรื่องอีวานเกเลียน มหาสงครามวันพิพากษา
# ตำบลหนองเรือ
ตำบลหนองเรือ อาจหมายถึง
 ตำบลหนองเรือ อำเภอหนองเรือ จังหวัดขอนแก่น
 ตำบลหนองเรือ อำเภอโนนสัง จังหวัดหนองบัวลำภู
 ตำบลหนองเรือ อำเภอนาเชือก จังหวัดมหาสารคาม
 ตำบลหนองเรือ อำเภอชุมพลบุรี จังหวัดสุรินทร์
 ตำบลหนองเรือ อำเภอเมืองยโสธร จังหวัดยโสธร

 เทศบาลตำบล 
เทศบาลตำบลหนองเรือ สามารถหมายถึง
 เทศบาลตำบลหนองเรือ อำเภอหนองเรือ จังหวัดขอนแก่น
 เทศบาลตำบลหนองเรือ อำเภอโนนสัง จังหวัดหนองบัวลำภู
# โกมักกีโอ
โกมักกีโอ (, ; ,) เป็นเมืองและเทศบาลในแคว้นเอมีเลีย-โรมัญญา ประเทศอิตาลี เป็นหนึ่งในเมืองศูนย์กลางที่สำคัญบนปากแม่น้ำโป

โกมักกีโอตั้งอยู่ในลากูนทางทิศเหนือของปากแม่น้ำเรโน สร้างขึ้นบนเกาะเล็ก ๆ 13 เกาะที่เชื่อมต่อเข้ากันด้วยสะพาน ทรัพยากรสำคัญจึงเป็นการเลี้ยงปลาและบ่อเกลือ ห่างออกไปทางทิศตะวันออก 7 กิโลเมตรเป็นที่ตั้งของท่าเรือปอร์โตการีบัลดี (Porto Garibaldi) ส่วนทางทิศใต้มี วัลลีดีโกมักกีโอ พื้นที่ชุ่มน้ำที่อยู่ภายใต้การคุ้มครองของรัฐบาลอิตาลี และอนุสัญญาแรมซาร์
# คอมเซเว่น
บริษัท คอมเซเว่น จำกัด (มหาชน) เป็นบริษัทดำเนินธุรกิจจำหน่ายสินค้าไอที ประเภทคอมพิวเตอร์แล็บท็อป คอมพิวเตอร์แบบตั้งโต๊ะ โทรศัพท์เคลื่อนที่ แท็บเล็ต และอุปกรณ์เสริมที่เกี่ยวข้อง ผ่านช่องทางร้านค้า รวมทั้งให้บริการศูนย์ซ่อมสินค้าของแอปเปิล เจ้าของร้าน BaNANA, Studio7, BKK, KingKong Phone, Bb, BPlay และ Brand Shop เป็นต้น

ประวัติ
thumb|พันธุ์ทิพย์พลาซ่า
คอมเซเว่นก่อตั้งเมื่อ พ.ศ. 2539 โดยสุระ คณิตทวีกุล และผู้ร่วมก่อตั้งคนอื่น ๆ มีร้านค้าปลีกสินค้าไอทีในห้างพันธุ์ทิพย์พลาซ่าในชื่อ บิ๊กอิต (Big It) เริ่มแรกมีพนักงาน 5 คน 

จนเมื่อ พ.ศ. 2547 จดทะเบียนจัดตั้งบริษัท คอมเซเว่น อินเตอร์เนชั่นแนล จำกัด เมื่อวันที่ 27 กุมภาพันธ์ พ.ศ. 2547 และยังได้ขยายธุรกิจโดยทำธุรกิจค้าส่งสินค้าไอทีให้กับร้านค้าทั่วประเทศ ควบคู่กับการขายปลีกผ่านหน้าร้านของตัวเองในห้างพันธุ์ทิพย์พลาซ่า ต่อมาเห็นว่าธุรกิจค้าปลีกมีข้อดีกว่าการขายส่ง จึงมุ่งสู่ธุรกิจค้าปลีก โดยขยายสาขาร้านค้าปลีกไปยังศูนย์การค้า และห้างสรรพสินค้าต่าง ๆ ทั่วประเทศ พ.ศ. 2548 บริษัทเข้าทำสัญญาเป็น Authorized Reseller กับบริษัท Apple South Asia (Thailand) Ltd. เพื่อจัดจำหน่ายสินค้าของแบรนด์แอปเปิล ภายใต้ร้านชื่อ iStudio, iBeat และ U-Store by Comseven

ในช่วงการระบาดทั่วของโควิด-19 ในประเทศไทย แม้ร้านจำหน่ายอุปกรณ์ไอทีต้องปิดบริการเช่นเดียวกับธุรกิจอื่น แต่ความต้องการสินค้าไอทีที่เพิ่มขึ้นมากกว่าปกติ มียอดขายทางออนไลน์จากประมาณ 60-70 ล้านบาท เพิ่มมาเป็นราว 400 ล้านบาท แต่หลังจากห้างเปิดได้ปกติยอดออนไลน์ลดลงมาเหลือ 200-300 ล้านบาท

เดือนกันยายน พ.ศ. 2564 บริษัทย่อยชื่อ บริษัท เอเดพท์ จำกัด (เดิมชื่อ บริษัท บานาน่า กรุ๊ป จำกัด) ได้ดำเนินธุรกิจจัดจำหน่ายสินค้าแบรนด์ Realme

จากข้อมูลไตรมาส 3 ของ พ.ศ. 2564 มีสาขาภายใต้การบริหารงานของกลุ่มบริษัท รวมทั้งหมด 958 สาขา แบ่งเป็น BaNANA 353 สาขา Studio7 109 สาขา KingKong Phone 85 สาขา True Shop by Com7 123 สาขา แฟรนไชส์ 109 สาขา BKK 43 สาขา iCare 30 สาขา และอื่น ๆ 106 สาขา

ธุรกิจ
ธุรกิจร้านค้าปลีก
thumb|ร้าน BaNANA และ ร้าน Huawei Shop ที่เดอะมอลล์ ท่าพระ
 ร้าน BaNANA จำหน่ายอุปกรณ์คอมพิวเตอร์ โทรศัพท์มือถือ แท็บเล็ต เครื่องเล่นวิดีโอเกม และอุปกรณ์เสริมที่เกี่ยวข้อง
 ร้าน BKK และ Kingkong Phone จำหน่ายโทรศัพท์มือถือ แท็บเล็ต  และอุปกรณ์เสริมที่เกี่ยวข้อง
 ร้าน Studio7 (ชื่อเดิม iStudio by Com7รู้หรือไม่ใครตั้ง iStudio แล้วทำไม Com7 ถึงทิ้งแบรนด์นี้ เพื่อสร้างร้านใหม่) และ U-Store จำหน่ายสินค้าของแอปเปิล
 ร้าน Samsung Shop จำหน่ายสินค้าของซัมซุง
 ร้าน Oppo Shop
 ร้าน Vivo Shop
 ร้าน Huawei Shop 
 ร้าน Xiaomi Shop

ธุรกิจบริการลูกค้า
 ร้าน iCare ให้บริการรับซ่อมสินค้าของแอปเปิล
 ร้าน TRUE by Com7 ได้รับสิทธิ์ในการบริหารร้าน TRUE Shop
ธุรกิจบริการลูกค้าองค์กร
จัดหาผลิตภัณฑ์ทั้งด้านอุปกรณ์ ระบบ โปรแกรมและโซลูชันให้กับองค์กรธุรกิจ สถาบันการศึกษาต่าง ๆ
ธุรกิจค้าปลีกออนไลน์
บริษัทได้จัดตั้งช่องทางการสั่งซื้อสินค้าทางออนไลน์ภายใต้ชื่อ www.bnn.in.th

บริษัทย่อย
บริษัทย่อยและการร่วมค้า ณ วันที่ 31 ธันวาคม พ.ศ. 2562 
 บริษัท บานาน่า กรุ๊ป จำกัด ถือหุ้นร้อยละ 99.99
 บริษัท ดีเอ็นเอ รีเทล ลิงก์ จำกัด ประกอบธุรกิจจำหน่ายอุปกรณ์สื่อสาร ภายใต้ชื่อ KingKong Phone ถือหุ้นร้อยละ 99.99
 บริษัท ไอเทค ซอฟต์แวร์ จำกัด ถือหุ้นร้อยละ 51
 บริษัท โนวัส อินทิเกรชั่น จำกัด ถือหุ้นร้อยละ 90
 บริษัท ดับเบิ้ลเซเว่น จำกัด ถือหุ้นร้อยละ 99.99 
 บริษัท เน็คซ์ แคปปิตอล จำกัด ถือหุ้นร้อยละ 40
# ผอบพระเจ้ากนิษกะ
ผอบพระเจ้ากนิษกะ  เป็นผอบพุทธ ทองแดงเคลือบ สร้างขึ้นในปี ค.ศ. 127 ปีแรกในรัชสมัยของพระเจ้ากนิษกะ จักรพรรดิแห่งกุษาณะ

ประวัติศาสตร์
ผอบนี้ขุดพบอยู่ในห้องลับใต้กณิษกสถูประหว่างการขุดค้นทางโบราณคดีในปี 1908-1909 ในเขตชนบทของเปศวาร์ เชื่อกันว่าภายในประดิษฐานพระบรมสารีริกธาตุสามองค์ของพระโคตมพุทธเจ้าSpooner, D. B. (1908-9): "Excavations at Shāh-ji-Dherī." Archaeological Survey of India, p. 49. ซึ่งต่อมาถูกนำออกมาและส่งไปประดิษฐานที่ประเทศพม่าโดยเจ้าอาณานิคมอังกฤษMarshall, John H. (1909): "Archaeological Exploration in India, 1908-9." (Section on: "The stūpa of Kanishka and relics of the Buddha"). Journal of the Royal Asiatic Society, 1909, pp. 1056-1061. ปัจจุบันพระบรมสารีริกธาตุยังคงประดิษฐานอยู่ที่มัณฑะเลย์

จารึก
ผอบปรากฏจารึกภาษาขโรษฐี เนื้อหาระบุว่า:

+ จารึกบนผอบพระเจ้ากนิษกะBaums, Stefan. (2012). Catalog and Revised Text and Translations of Gandhāran Reliquary Inscriptions. Gandhāran Buddhist Reliquaries. D. Jongeward. Seattle, University of Washington PressTranslated by B. N. Mukherjee. BMQ, Vol. XXVIII, pp. 41-43. Quoted in: Dobbins, K. Walton. (1971): The Stūpa and Vihāra of Kanishka I. The Asiatic Society of Bengal Monograph Series, Vol. XVIII. Calcutta.บรรทัดคำที่ปรากฏ (อักษรขโรษฐี)ทับศัพท์อักษรโรมันคำแปล 2   In Kaṇiṣkapura city, this incense box is the great king Kanishka's 4   monastery's superintendents of construction of the fire hall, Mahasena's and Saṃgharakṣita's, 3   donation. May it be for the benefit and pleasure of all living beings. 1   In the possession of the Sarvāstivādin teachers.

หากแปลจารึกเป็นภาษาไทย จะได้ความว่า "ในนครกณิษกปุระ กล่องเครื่องหอมนี้มาจากการบริจาคของมหาเสนาและสังฆรักษิตะ ผู้ควบคุมการก่อสร้างโถงไฟในวิหารของพระเจ้ากนิษกะ ขอสิ่งนี้เป็นผลบุญและนำความสุขแก่สัตว์ทั้งปวง [ผอบนี้เป็น]ของบรรดาอาจารย์สรวาสติวาท"
# วัดนันทาราม (จังหวัดสุราษฎร์ธานี)
วัดนันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเคย อำเภอท่าฉาง จังหวัดสุราษฎร์ธานี

วัดนันทาราม เดิมมีชื่อเรียกว่า วัดใหม่ขี้ลม เพราะตั้งอยู่ในกลางทุ่งนา ทำเลโพ้เพ้ มีลมจัด ตั้งวัดเมื่อ พ.ศ. 2424 ได้รับพระราชทานวิสุงคามสีมาเมื่อ พ.ศ. 2511 ในสมัยพระอธิการปาน อานันโท เป็นเจ้าอาวาส แต่ชรามาก จึงให้หลวงพ่อแต่ง เจ้าอาวาสวัดสองพี่น้อง ตำบลคลอง อำเภอพนม จังหวัดสุราษฎร์ธานี ให้ไปช่วยภาระการปกครองวัด พระอธิการปาน อานันโทมรณภาพ ท่านจึงได้รับแต่งตั้งเป็นเจ้าอาวาส หลวงพ่อแต่งได้ทำหนังสือถึงเจ้าคณะจังหวัด พระเทพรัตนกวี เพื่อเสนอขอเปลี่ยนชื่อวัด โดยใช้ฉายาของอดีตเจ้าอาวาส จึงได้รับอนุญาตเปลี่ยนนามวัดนับแต่บัดนั้น 

ในระยะแรกที่หลวงพ่อแต่งเป็นเจ้าอาวาส สภาพของวัดยังเป็นป่าอยู่มาก ท่านจึงได้เร่งรัดพัฒนา ทั้งการศึกษาพระธรรมวินัยของพระเณร การวางแผนผังและปรับปรุงสภาพวัด สร้างอุโบสถ ศาลาการเปรียญหลังเก่าและใหม่ กุฏิพระลูกวัด กุฏิเจ้าอาวาส หอฉัน การศึกษาประชาบาลของเยาวชนในท้องถิ่น 

หลวงพ่อพระสมุห์แต่ง นันทสโร เป็นพระภิกษุที่เรืองวิทยาคม มีความรู้ทางด้านไสยศาสตร์มากมาย สามารถสร้างเครื่องรางของขลังได้มากชนิด โดยเฉพาะอย่างยิ่ง การสร้างตะกรุด มีอานุภาพแต่ละชนิดก็แตกต่างกัน เช่น ตะกรุดประจำวัน คู่ชีพ มหาอุด พิชัยสงคราม ฯลฯ

รายนามเจ้าอาวาส
 พระครูมงคลนันทคุณ (พริ้ม คเวสโก) 
 พระสมุห์ แต่ง นนฺทสโร
# วัดสำโรงเกียรติ
วัดสำโรงเกียรติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบักดอง อำเภอขุนหาญ จังหวัดศรีสะเกษ มีพื้นที่ 11 ไร่ 3 งาน 60 ตารางวา มีพระอธิการอุทัย มหาปุญฺโญ ดำรงตำแหน่งเจ้าอาวาส

วัดสำโรงเกียรติตั้งวัดเมื่อ พ.ศ. 2457 ได้รับพระราชทานวิสุงคามสีมา เมื่อวันที่ 28 เมษายน พ.ศ. 2525 โดยมีนายสกและนายเสาร์ เป็นผู้ริเริ่มสร้างวัดเพื่อเป็นที่ประดิษฐาน พระพุทธรูปพระตาตน เล่ากันว่า เมื่อสร้างวัดได้เริ่มสร้างเสนาสนะขึ้น เหตุที่เรียกวัดสำโรงเกียรติ เพราะมีต้นสำโรงใหญ่ต้นหนึ่งขึ้นอยู่ในหนองน้ำแห่งหนึ่งและมีผักตบชวา ตามชาวบ้านเรียกผักตบชวาภาษาเขมรว่า ตราวกิ๊ด จึงเรียกกันว่า "วัดสำโรงเกียรติ" และเรียกตามชื่อของหมู่บ้านด้วย 

เมื่อ พ.ศ. 2420 พระยาขุขันธ์ภักดีศรีนครลำดวน เจ้าเมืองขุขันธ์ ได้เดินทางมาอาราธนาพระตาตนจากวัดสำโรงเกียรติไปประดิษฐานไว้ ณ เมืองขุขันธ์ (อำเภอขุขันธ์) แต่ไม่สำเร็จ เนื่องจากปาฏิหาริย์ของหลวงพ่อพระตาตน จึงได้นำหลวงพ่อตาตนกลับไปประดิษฐานที่วัดสำโรงเกียรติจนถึงปัจจุบัน 

อาคารเสนาสนะที่สำคัญ ได้แก่ อุโบสถ กว้าง 30 เมตร ยาว 40 เมตร สร้างเมื่อ พ.ศ. 2516 ศาลาการเปรียญ กว้าง 12 เมตร ยาว 21 เมตร สร้างเมื่อ พ.ศ. 2525 หอระฆัง สูง 4 ชั้น สร้างเมื่อ พ.ศ. 2536 เมรุ กว้าง 5 เมตร ยาว 15 เมตร สร้างเมื่อ พ.ศ. 2536 ศาลาบำเพ็ญกุศล กว้าง 8 เมตร ยาว 18 เมตร สร้างเมื่อ พ.ศ. 2540 วิหารพระตาตน สร้างเมื่อ พ.ศ. 2543 ปราสาท 5 ยอด สร้างเสร็จเมื่อ พ.ศ. 2549 และศาลาพักใจ สร้างเมื่อ พ.ศ. 2546 ปูชนียวัตถุที่สำคัญ ได้แก่ พระประธานในอุโบสถ 1 องค์ ศาลาการเปรียญ 3 องค์ พระพุทธรูปหลวงพ่อตาตน เป็นพระพุทธรูปแบบขอมปางสะดุ้งมาร ขนาดหน้าตักกว้าง 4 นิ้ว สูง 5 นิ้ว สร้างด้วยเกสรดอกไม้ผสมครั่งหรือยางชันปั้น พระตาตนจำลอง 2 องค์ แบบสีดำและแบบสีทอง
# เลเซตวลดีวรี
เลเซตวลดีวรี  เป็นหมู่อาคารตั้งอยู่บนถนนฌอร์ฌ โกนา ซึ่งอยู่ในย่านกลางเมืองอีวรี-ซูร์-แซน ประเทศฝรั่งเศส ผลงานออกแบบของสถาปนิกเรอเน แกลุสแต และฌ็อง เรอโนดี เริ่มก่อสร้างในปี 1969 และก่อสร้างเสร็จในปี 1975 ชื่อของหมู่อาคารแปลว่า "ดวงดาวแห่งอีวรี" โดยคำว่า "ดวงดาว" นี้มาจากลักษณะมุมแหลมของอาคารLes  « étoiles »  d’Ivry-sur-Seine

เลเซตวลดีวรีสร้างขึ้นเพื่อเป็นโครงการที่อยู่อาศัยสาธารณะโดยรัฐบาลฝรั่งเศสRevisiting “les étoiles d’Ivry-sur-Seine”
# เซวู
เซวู  เป็นหมู่จันดีพุทธมหายานอายุราวคริสต์ศตวรรษที่แปด ตั้งอยู่ราว 800 เมตรทางเหนือของปรัมบานันในจังหวัดชวากลาง ประเทศอินโดนีเซีย จันดีเซวูเป็นหมู่วิหารพุทธที่ใหญ่ที่สุดอันดับสองในอินโดนีเซีย รองลงมาจากบุโรพุทโธ หมู่วิหารประกอบด้วยวิหารย่อยรวม 249 อาคาร อย่างไรก็ตามชื่อของวิหารในภาษาชวาแปลว่า 'หนึ่งพันจันดี' ซึ่งมีที่มาจากตำนานพื้นถิ่นโลโรโจงรัง นักโบราณคดีเชื่อว่าชื่อเดิมของหมู่จันดีนี้คือ มัญชุศรีคฤห์ (อักษรโรมัน: Manjusrigrha) อันแปลว่าที่ประทับ (คฤห์) ของพระมัญชุศรี

จารึกเกอลูรัก (อายุราว ค.ศ. 782) และ จารึกมัญชุศรีคฤห์ (อายุราว ค.ศ. 792) ที่ค้นพบในปี 1960 ระบุว่าชื่อเดิมของหมู่จันดีน่าจะเป็น "มัญชุศรีคฤห์" ซึ่งอ้างถึงพระมัญชุศรี พระโพธิสัตว์ในนิกายมหายาน สัญลักษณ์ของ ปรัชญา
# มิมิซูกะ
มิมิซูกะ  หรือ ฮานะซูกะ (เป็นอนุสรณ์ในเกียวโต ประเทศญี่ปุ่น สร้างขึ้นเพื่อระลึกถึงจมูกที่ถูกตัดจากทหารกับพลเมืองเกาหลี  และทหารชาวจีนหมิง ถูกสังหาร และตัดเอาจมูกไปในฐานะรางวัลจากสงครามในระวห่างการรุกรานเกาหลีของญี่ปุ่นในปี 1592 ถึง 1598 ภายใต้เนินดินของมิมิซูกะเป็นที่ฝังจมูกจำนวน 38,000 ชิ้นของผู้ที่ถูกฆาตกรรมในสมัยการรุกรานของโทโยโทมิ ฮิเดโยชิแล้วถูกส่งมายังเกียวโต สุสานนี้ตั้งอยูทางตะวันตกของศาลเจ้าโทโยคูนิ ศาลเจ้าชินโตที่บูชาฮิเดโยชิ
# ยุทธการที่เตียงอั๋น
ยุทธการที่เตียงอั๋น เกิดขึ้นในเตียงอั๋นหรือเตียงฮัน (ฉางอาน) เมืองหลวงของราชวงศ์ฮั่นตะวันออกเมื่อวันที่ 28 มิถุนายน ค.ศ. 192 ช่วงปลายราชวงศ์ฮั่นโหมโรงเข้าสู่ยุคสามก๊ก

 เบื้องหลัง 
หลังจากการสังหารหมู่ขันที (กันยายน ค.ศ. 189) ตั๋งโต๊ะได้เข้าควบคุมราชสำนักในลกเอี๋ยง (ลั่วหยาง)บังคับให้ หองจูเปียนสละราชบัลลังก์ให้กับ พระเจ้าเหี้ยนเต้และกำหนดตำแหน่งอัครมหาเสนาบดีให้ตัวเอง ปกครองด้วยกำปั้นเหล็ก เหล่าพันธมิตรขุนศึกเปิดตัวการทัพปราบตั๋งโต๊ะซึ่งมีผลให้ตั๋งโต๊ะเผาเมืองลกเอี๋ยงลักพาตัวจักรพรรดิและย้ายราชสำนักไปยังเมืองเตียงอั๋น กองทัพพันธมิตรไม่สามารถไล่ตามพวกเขาได้และแตกสลาย ขุนศึกหลายคนกลับบ้านเพื่อเริ่มภารกิจของตนเองเพื่อยึดครองอาณาจักร ซึ่งอำนาจส่วนกลางหายไปเกือบหมดแล้ว

ในปี ค.ศ. 192 งิวฮูขุนพลและลูกเขยผู้ภักดีของตั๋งโต๊ะ สั่งให้ลิฉุยและกุยกี โจมตีขุนพลจูฮีหลังจากนั้นพวกเขาก็บุกโจมตีเองฉวน (อิ่งชฺวัน) และตันลิว (เฉินหลิว) ในขณะเดียวกัน อ้องอุ้นได้ชักชวนขุนพลลิโป้ (บุตรบุญธรรมและองครักษ์ส่วนตัวของตั๋งโต๊ะ) และขุนพลลิซกให้เข้าร่วมแผนการลอบสังหารตั๋งโต๊ะซึ่งดำเนินการสำเร็จในวันที่ 22 พฤษภาคม ค.ศ. 192 โดยลิโป้โจมตีอย่างรุนแรง จากนั้นอ้องอุ้นก็เข้าควบคุมราชสำนักในฐานะผู้สำเร็จราชการ และตั้งเป้าหมายที่จะกำจัดผู้ภักดีต่อตั๋งโต๊ะที่เหลืออยู่ทั้งหมด เมื่อลิซกล้มเหลวในการเอาชนะงิวฮู ลิโป้ได้ประหารชีวิตผู้สมรู้ร่วมคิดของพวกเขาอย่างลิซก

 การรบ 
เมื่อถึงเวลาที่ลิฉุย กุยกีและทหารของพวกเขากลับมาที่เตียงอั๋น งิวฮูก็ถูกสังหารโดยกองทหารของเขาเอง ลิฉุยและกุยกียอมจำนนต่ออ้องอุ้นแต่ร้องขอการนิรโทษกรรมสำหรับการกระทำในอดีตของพวกเขา เนื่องจากพวกเขากลัวการประหารชีวิตเพราะพวกเขามีส่วนร่วมในระบอบการปกครองของตั๋งโต๊ะ อย่างไรก็ตาม เมื่อผู้สำเร็จราชการคนใหม่ปฏิเสธ พวกเขาจึงทำตามคำแนะนำของกาเซี่ยงที่ปรึกษาของพวกเขาและตัดสินใจบุกเมืองหลวงเพื่อยึดอำนาจการควบคุมราชสำนักและช่วยตัวเองให้รอด ในยุทธการที่เตียงอั๋นเมื่อวันที่ 28 มิถุนายน ค.ศ. 192 ลิฉุยและกุยกีขับไล่ลิโป้ให้หนีไป สังหารขุนนางและพลเรือน และจับตัวอ้องอุ้นไปประหารในอีกไม่กี่วันต่อมา
# คอพีพาสตา
ก๊อปปี้พาสต้า   หรือเรียกว่า คอพีพาสตา เป็นกลุ่มข้อความที่ถูกบุคคลคัดลอกและวางทั่วอินเทอร์เน็ตผ่านทางเว็บไซต์ฟอรัมออนไลน์และบริการเครือข่ายสังคม กล่าวกันว่าคอพีพาสตามีความคล้ายกับการสแปม เพราะมักสร้างความรำคาญแก่ผู้ใช้อื่นและขัดขวางการสนทนาออนไลน์

ซึ่งมีตั้งแต่ไม่เกี่ยวกับเรื่องที่พูดถึงหรือการล้อเลียน จนถึงการสแปม

 ประวัติ 
มีการใช้ศัพท์ "copypasta" เป็นครั้งแรกใน ค.ศ. 2006 โดยกลุ่มผู้ใช้ในยูสเน็ต

 ศัพทมูลวิทยา 
ศัพท์ "copypasta" มีที่มาจากศัพท์ทางคอมพิวเตอร์ว่า "copy/paste" และสามารถสืบต้นตอไปถึงสายโยงใยของผู้ใช้นิรนามรายหนึ่งจากโฟร์แชนใน ค.ศ. 2006

 ตัวอย่างสำคัญ 
 เนวีซีล 
คอพีพาสตาเนวีซีลเป็นย่อหน้าขนาดยาวที่มีเนื้อหาโจมตี "ไอ้เด็กน้อย" อย่างก้าวร้าว แต่ในขณะเดียวกันก็มีน้ำเสียงขบขันตามแบบฉบับของ "ผู้ชายเข้มแข็ง" โดยเล่าถึงความสำเร็จแบบเพ้อเจ้อ เช่น "การฆ่าคนมากกว่า 300 ราย" และ "ผ่านการฝึกในสงครามกอริลลา" คอพีพาสตานี้มักถูกโพสต์ซ้ำหลายครั้งเพื่อตอบโต้ในเชิงขบขันต่อการดูหมิ่น และคาดกันว่ามีต้นกำเนิดจากกระดานข้อความในโฟร์แชนเมื่อวันที่ 11 พฤศจิกายน ค.ศ. 2010

คอพีพาสตานี้ถูกใช้ในคำประกาศเจตนาของผู้ก่อเหตุเหตุกราดยิงมัสยิดในไครสต์เชิร์ช

 ผึ้งน้อยหัวใจบิ๊ก 
คอพีพาสตา ผึ้งน้อยหัวใจบิ๊ก กำเนิดขึ้นใน ค.ศ. 2013 โดยผู้ใช้จะโพสต์บทภาพยนตร์ทั้งหมดของ ผึ้งน้อยหัวใจบิ๊ก ลงในเว็บไซต์ต่าง ๆ เช่น เรดดิตหรือทัมเบลอร์ คอพีพาสตานี้กลายเป็นที่นิยมเมื่อมีผู้โพสต์คลิปที่นำมาจากภาพยนตร์นี้เป็นครั้งแรก และเป็นที่นิยมในยูทูบช่วงปลาย ค.ศ. 2016
# ลุยส์ เอเชเบร์ริอา
ลุยส์ เอเชเบร์ริอา อัลบาเรซ (17 มกราคม พ.ศ. 2465 – 8 กรกฎาคม พ.ศ. 2565) เป็นนักกฎหมาย นักวิชาการ และนักการเมืองชาวเม็กซิโกซึ่งดำรงตำแหน่งประธานาธิบดีของประเทศเม็กซิโก ระหว่าง พ.ศ. 2513 จนถึง พ.ศ. 2519 ก่อนหน้านี้เขาดำรงตำแหน่งรัฐมนตรีว่าการกระทรวงมหาดไทยระหว่าง พ.ศ. 2506 จนถึง พ.ศ. 2512 ปัจจุบันเขาเป็นอดีตประธานาธิบดีที่ยังมีชีวิตอยู่และมีอายุมากที่สุดในประวัติศาสตร์ของประเทศ

เขาดำรงตำแหน่งรัฐมนตรีว่าการกระทรวงมหาดไทยในรัฐบาลของกุสตาโบ ดิอัซ ออร์ดัซ โดยขึ้นชื่อเรื่องการปราบปรามทางการเมืองในประเทศ นักข่าว นักการเมือง หรือนักเคลื่อนไหวที่มีแนวคิดตรงข้ามรัฐบาลถูกตรวจพิจารณา รวมถึงถูกจับกุมตามอำเภอใจ ถูกทรมาน และถูกวิสามัญฆาตกรรม พฤติการณ์เหล่านี้บานปลายไปสู่การสังหารหมู่ที่ตลาเตโลลโก พ.ศ. 2511 ดิอัซและเอเชเบร์ริอาถูกตั้งข้อสงสัยว่ามีส่วนในการก่อการสังหารหมู่ครั้งนี้ ดิอัซได้แต่งตั้งให้เขาเป็นผู้สืบทอดตำแหน่งประธานาธิบดีเม็กซิโก เขาจึงขึ้นสู่อำนาจใน พ.ศ. 2513

เอเชเบร์ริอาถือเป็นประธานาธิบดีคนสำคัญคนหนึ่งในประวัติศาสตร์เม็กซิโก โดยรัฐบาลของเขาวางตัวเป็นกลางในสงครามเย็น  และได้รับผู้ลี้ภัยทางการเมืองจากรัฐบาลเผด็จการทหารของเอากุสโต ปิโนเช แห่งประเทศชิลี และสถาปนาความสัมพันธ์ระหว่างประเทศเม็กซิโกกับสาธารณรัฐประชาชนจีนหลังจากการเยือนประเทศจีนและเข้าพบเหมา เจ๋อตุง ทั้งนี้ รัฐบาลของเขามีความสัมพันธ์ที่ไม่ราบรื่นกับประเทศอิสราเอลและกลุ่มชาวอเมริกันเชื้อสายยิว หลังจากสนับสนุนข้อมติของสหประชาชาติที่ถือว่าลัทธิไซออนนิสต์เป็นอคติทางเชื้อชาติ

ในสมัยที่เขาดำรงตำแหน่งประธานาธิบดี ประเทศเม็กซิโกมีการเติบโตทางเศรษฐกิจอย่างมีนัยยะสำคัญ และมีการสนับสนุนการพัฒนาโครงสร้างพื้นฐานของประเทศอย่างจริงจัง โดยเฉพาะการสร้างท่าเรือเพื่อการค้าEl sexenio de Luis Echeverría Clío, 1999 อย่างไรก็ตาม เขาปกครองประเทศแบบเผด็จการ และเขามีส่วนเกี่ยวข้องและพัวพันในการสังหารหมู่ในเทศกาลสมโภชพระคริสตวรกาย พ.ศ. 2514 รวมถึงสงครามสกปรก ซึ่งทำให้เขาขัดแย้งกับกลุ่มผู้สนับสนุนฝ่ายซ้ายในประเทศ แม้ว่าเขาจะดำเนินนโยบายแบบประชานิยมฝ่ายซ้ายก็ตาม ทั้งนี้ มีการบันทึกว่าเที่ยวบินมรณะเกิดขึ้นครั้งแรกในเม็กซิโกสมัยที่เขาดำรงตำแหน่งประธานาธิบดี หลังจากหมดวาระตำแหน่งประธานาธิบดี เขาถูกฟ้องร้องในฐานะผู้มีส่วนเกี่ยวข้องในการสังหารหมู่ที่ตลาเตโลลโกและการสังหารหมู่ในเทศกาลสมโภชพระคริสตวรกาย ซึ่งมีการฟ้องร้องใน พ.ศ. 2549 แต่ใน พ.ศ. 2552 ศาลได้ยกฟ้องข้อกล่าวหาดังกล่าวทั้งหมด
# อำเภอแฆแลแจสถาน
อำเภอแฆแลแจสถาน  เป็นอำเภอในเทศมณฑลออชทียอน จังหวัดแมร์แคซี ประเทศอิหร่าน จากสำมะโน พ.ศ. 2559 อำเภอนี้มีประชากร 7,207 คนใน 2,792 ครัวเรือนxlsx file from 2016 census.
# หน่อย นวรัตน์
หน่อย นวรัตน์ เป็นนักร้องลูกทุ่งหญิงชื่อดังจากค่ายโฟร์เอส ด้วยความที่เพลงของเธอส่วนใหญ่จะร้องแก้กับนักร้องลูกทุ่งชายชื่อดังหลายท่าน จึงมีฉายาว่า เจ้าแม่เพลงแก้ และเธอเคยร้องเพลงแก้ของนักร้องลูกทุ่งชายชื่อดังหลายท่าน เช่น ชาย เมืองสิงห์ , ยอดรัก สลักใจ , สายัณห์ สัญญา เป็นต้น

 ผลงาน 

 อัลบั้ม 

 อมตะหน่อย-ชาย ชุด มะนาวไม่มีน้ำ
 หมั่นไส้
 บัวตูมบัวบาน
 แฟน ต.ช.ด.
 เมรีขี้เมา
 พ่อพวงมะนาว
 เสียงตอบจากไก่
 เมียน้อยคอยเกื้อ
 ร้องแก้ หยิบผิด
 กินรีเล่นน้ำ
 ปลอบใจคนเศร้า
 แจ่มจริงหรือจ๊ะ
 ไหนว่าไม่ลืม
 จดหมายไม่เป็นหมัน
 เข็ดแล้วความรัก
 คู่บุญคู่บวช 3
 รำวงชาวบ้าน
 อ้างอิง
# สุภาพร กำเนิดผล
สุภาพร กำเนิดผล (เกิด 17 มกราคม พ.ศ. 2525)  เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดสงขลา ในสังกัดพรรคประชาธิปัตย์ อดีตรองนายกองค์การบริหารส่วนจังหวัดสงขลา

 ประวัติ 
สุภาพร เกิดเมื่อวันที่ 17 มกราคม พ.ศ. 2525 เป็นบุตรนายวีระพนธ์ นางชนานาถ กำเนิดผล สมรสกับเดชอิศม์ ขาวทอง มีธิดา 2 คน

สำเร็จการศึกษาระดับปริญญาตรี บริหารธุรกิจบัณฑิต สาขาบริหารธุรกิจ จากมหาวิทยาลัยราชภัฏสงขลานางสาวสุภาพร กำเนิดผล

 งานการเมือง 
สุภาพรเข้าสู่วงการการเมืองด้วยการเป็นเลขานุการของอนุมัติ อาหมัด ขณะดำรงตำแหน่งเป็นสมาชิกวุฒิสภาจังหวัดสงขลา จากนั้นเข้ารับตำแหน่งเป็นรองนายกองค์การบริหารส่วนจังหวัดสงขลาในช่วงปลาย พ.ศ. 2563เปิดประวัติพลิกปูม "น้ำหอม" สุภาพร กำเนิดผล ว่าที่ ส.ส.สงขลา เขต 6

ปลาย พ.ศ. 2564 เมื่อถาวร เสนเนียม ต้องพ้นจากตำแหน่งตามคำวินิจฉัยของศาลรัฐธรรมนูญ สุภาพรได้รับคัดเลือกจากพรรคประชาธิปัตย์ให้ลงสมัครรับเลือกตั้งซ่อมแทนถาวรในการเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565 และได้รับเลือกตั้งเป็นสมาชิกสภาผู้แทนราษฎรในครั้งดังกล่าว ซึ่งสุภาพรเป็นสมาชิกสภาผู้แทนราษฎรสตรีคนแรกของจังหวัดสงขลา

 สมาชิกสภาผู้แทนราษฎร 
สุภาพร กำเนิดผล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565 สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๖, ๑๓ สิงหาคม ๒๕๖๗
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๗, ๒๐ พฤศจิกายน ๒๕๖๖
# ออชทียอน
ออชทียอน  เป็นเมืองและเมืองหลักของเทศมณฑลออชทียอน จังหวัดแมร์แคซี ประเทศอิหร่าน จากสำมะโน พ.ศ. 2549 เมืองนี้มีประชากร 8,324 คน ใน 2,597 ครัวเรือน
# เทศมณฑลออชทียอน
ออชทียอน  เป็นเทศมณฑลในจังหวัดแมร์แคซี ประเทศอิหร่าน โดยมีออชทียอนเป็นเมืองหลักGitashenasi Province Atlas of Iranاطلس گیتاشناسی استان‌های ایران จากสำมะโน พ.ศ. 2549 เทศมณฑลนี้มีประชากร 19,011 คนใน 5,669 ครัวเรือน เทศมณฑลนี้มีอำเภอเพียงอำเภอเดียวคืออำเภอกลาง และมีเมืองเพียงเมืองเดียวคือออชทียอน
# อำเภอกลาง (เทศมณฑลออชทียอน)
อำเภอกลางของเทศมณฑลออชทียอน  เป็นอำเภอในเทศมณฑลออชทียอน จังหวัดแมร์แคซี ประเทศอิหร่าน จากสำมะโน พ.ศ. 2549 อำเภอนี้มีประชากร 19,011 คนใน 5,669 ครัวเรือน อำเภอนี้มีเมืองเพียงเมืองเดียวคือออชทียอน และมีตำบล 3 ตำบล คือ ตำบลแกแรคอน, ตำบลแมซแรเอโนว์ และตำบลซียอแวชอน